แรงซื้อหุ้นใหญ่ท้ายตลาดฯ ดันดัชนีปิดพุ่ง 9 จุด โบรกฯ แนะลงทุนกลุ่มน้ำมัน-ธนาคาร
แรงซื้อหุ้นใหญ่ท้ายตลาดฯ ดันดัชนีปิดพุ่ง 9 จุด โบรกฯ แนะลงทุนกลุ่มน้ำมัน-ธนาคาร โดยดัชนีปิดตลาดวันนี้ ที่ระดับ 1,800.86 จุด บวก 8.77 จุด หรือ 0.49% มูลค่าการซื้อขาย 4.46 หมื่นล้านบาท
15 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,800.86 จุด บวก 8.77 จุด หรือ 0.49% มูลค่าการซื้อขาย 4.46 หมื่นล้านบาท
10 หุ้นดันดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้ได้รับปัจจัยบวกจากตลาดหุ้นต่างประเทศที่ยังอยู่ในแดนบวก อีกทั้งในช่วงท้ายตลาดยังมีแรงซื้อหุ้นขนาดใหญ่เข้ามาช่วยหนุนทำให้ดัชนีปรับตัวขึ้นมาเนื่องจากมีตัวแปรในเรื่องราคาน้ำมันที่ปรับตัวสูงขึ้น รวมถึงเรื่องผลประกอบการของบริษัทจดทะเบียนที่เริ่มทยอยประกาศออกมาอย่างต่อเนื่อง
สำหรับแนวโน้มตลาดหุ้นไทยในวันพรุ่งนี้ คาดว่ายังสามารถเดินหน้าต่อได้ แนะให้ติดตามความเคลื่อนไหวของตลาดหุ้นสหรัฐฯ ว่าจะไปในทิศทางใด แต่อย่างไรก็ตาม ตลาดหุ้นไทยยังคงมีปัจจัยบวกอยู่ นักลงทุนสามารถเข้าลงทุนได้ โดยแนะนำเป็นหุ้นขนาดใหญ่ และมีปัจจัยบวกเฉพาะตัว อย่างหุ้นในกลุ่มน้ำมัน ปิโตรเคมี และกลุ่มธนาคาร อาทิ PTT และ KBANK พร้อมวางกรอบแนวรับไว้ที่ 1,790 จุด และแนวต้าน 1,810 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,288.04 ล้านบาท ปิดที่ 486.00 บาท เพิ่มขึ้น 6.00 บาท
BANPU มูลค่าการซื้อขาย 2,073.55 ล้านบาท ปิดที่ 21.80 บาท เพิ่มขึ้น 1.00 บาท
SCB มูลค่าการซื้อขาย 1,874.95 ล้านบาท ปิดที่ 148.50 บาท ไม่เปลี่ยนแปลง
AOT มูลค่าการซื้อขาย 1,735.61 ล้านบาท ปิดที่ 69.25 บาท ไม่เปลี่ยนแปลง
STEC มูลค่าการซื้อขาย 1,617.32 ล้านบาท ปิดที่ 21.70 บาท ลดลง 1.70 บาท
ตลาดหุ้นเอเชีย
